Държавен вестник, бр. 103, 2025 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  103
ЕРУ 4, ЕРУ 12, ЕРУ 15, ЕРУ 16 
ЕРУ 3, ЕРУ 11, ЕРУ 18 
 
5. 
Изисквания към материалната база 
 
5.1. 
Изисквания към кабинетите за обучение по теория на професията – 
характеристики, обзавеждане, оборудване, софтуер 
Кабинетите за обучение по теория на професията трябва да осигуряват функционална, 
мотивираща и технологично обезпечена учебна среда, съобразена със спецификата на 
горскостопанския сектор.  
5.1.1. Основно оборудване – работно място на всеки обучаван (работна маса и стол), 
работно място на обучаващия (работна маса и стол), интерактивна учебна дъска, шкафове, гладка 
свободна стена за окачване на табла, компютър, мултимедийна техника, дъска за писане, други 
средства за обучение и дидактически материали.  
5.1.2. Учебни пособия: постери, макети, 3D модели, схеми, презентационни материали, 
хербарии на основните дървесни и растителни видове, експонати и следи на основните 
животински видове, ентомологични кутии с насекомни вредители, почвени мостри, разрези на 
машини и др. 
5.1.3. Софтуер и дигитални ресурси 
Образователен софтуер и симулатори, свързани с диагностика на болести и вредители, 
GPS и навигационна система за обучение, свързани с инвентаризация и планиране в горските 
територии; сензори и устройства за ранно установяване на пожари; кабина-симулатор или 
софтуер за симулация на работа с трактори и/или машини за дърводобивна дейност, дигитални 
инструменти, които подготвят учениците за реална работа в системата на горското и ловното 
стопанство. 
GIS 
картиране 
– 
географски 
информационни 
системи 
за 
нуждите 
на 
горскостопанското, ловностопанското и противопожарното планиране, за теренно-проучвателни 
дейности по установяване и картиране на типовете месторастения в горските територии. 
Достъп до специализирани онлайн платформи и бази данни, включително областни 
планове за развитие на горските територии, дейности по инвентаризация и планиране в горските 
територии, стопанисване на горите, лесопатологични обследвания, регистър на позволителни за 
сеч и превозни билети, регистър на увреждания на горските територии, предоставяни от ИАГ и 
др. 
Онлайн платформи за обучение по стопанисване на горските територии. 
Файлова библиотека – учебни видеа, дигитализирани технологични карти, протоколи и 
др. 
5.2. 
Изисквания към учебната база за обучение по практика на професията – 
характеристики, обзавеждане, оборудване, софтуер 
Базата за обучение по практика може да бъде учебна работилница или реално работно 
място в организация от горския сектор. Пространствата следва да бъдат функционално 
организирани, безопасни и технически обезпечени, така че да позволяват ефективното 
изпълнение на практическите задачи, заложени в учебната програма. 
Учебните работилници да разполагат с основна и специализирана техника, отразяваща 
съвременното състояние на горскостопанските технологии. Това включва машини и съоръжения 
за подготовка на терени, почвообработка, засаждане, сеч, извозване и първична обработка на 
дървесина, както и инструменти за поддръжка и ремонт. В практическите зони се осигуряват 
условия за наблюдение агрегатиране, настройка и базова диагностика на горска техника и 
прикачен инвентар.